Barrett's - Celiac Disease - Related Disorders & Research - Celiac.com Celiac Disease & Gluten-Free Diet Forum
By surviormom, May 21, 2014 in Celiac Disease - Related Disorders & Research
Who's Online 14 Members, 1 Anonymous, 535 Guests (See full list) Elfwine – BFL Tweed – iKKe Yarns
Home / Fingering / Elfwine – BFL Tweed
View cart “Tia Dalma – Silky Merino Yak 120g” has been added to your cart.
Elfwine is deep and rich, slightly semisolid aubergine.
Woolly Sock – Tommy
Don’t Dead Open Inside – BFL Sock
You're viewing: Elfwine – BFL Tweed 22,00 € vAN 'N BOSKWEKERY EN KLEIPOTTE
Hoe verskriklik besonders is dit nie om in ons pragtige omgewing rond te kan ry om sekere" inkopies" te gaan doen nie? So het ek en Henk gister besluit om twee klein boompies vir die voorstoep te gaan soek, sowel as twee kleipotte vir hulle om in te staan. Klim ons in die kar en vat die kronkelende Graskop-pad - dit is net wit lelies waar jy kyk! Die wêreld is so welig en groen, 'n plesier om te sien na die droër tye.
Skaars uit die dorp uit (seker so 8 km) draai ons skuins van die pad af by ons "bos-kwekery" in. Die eienaar, 'n vriendelik man met sy geel T-hemp aan soos altyd, waai vir ons - hy ken ons al goed want die laaste jaar het ons soveel plante al hier gekoop. Die 'kwekerytjie" bestaan uit 'n ry vrolike plante sommer langs die pad staangemaak - almal teen R20! Dan het hy 'n skerm van takke binne-in die plantasie gemaak, en in die skerm staan die pragtigste plante onder die koel, donker dak van die bome. Palms, arum lelies, boomvarings, kleurvolle hydrangeas, kleiner blomplante, ens. Die pryse hier is bietjie duurder maar alles is onderhandelbaar. Ons kies gou twee boompies uit, het die kontant gereed en ry verder. Die kleipotte sal ons by die Mac Mac-waterval se stalletjies kry, hoop ons. Die man by die hek van Mac Mac waai ons deur want ons gaan net gou iets koop (dit kos gewoonlik R10 om in te gaan, wat werklik in elk geval niks is nie!). Ons stap doelgerig op die kleigoed af en vinnig is 'n verkoper by en ons maak 'n "deal" - in plaas van R100 per pot, kan ons R80 elk betaal. Met ons aankope veilig op die agterste sitplek, ry ons terug, venters wyd oop om die geurige lug in te laat, wind deur die hare te laat waai.
Hoe heerlik is dit nie? Dit is die dinge wat mens sal mis as ons dalk die omgewing moet verlaat eendag.
Na maande se aanhoudende werk aan die huis, behoort ons dié week af te handel. Die laaste ding is die loodgieterswerk en die manne gaan vandag die ou pype met nuwes vervang. Ook word die twee voordeure dié week vervang. 'n Bankie word onder die groot boom gebou en 'n prieel word by 'n pragtige rankplant in die grond geplant. Dan is ons klaar, vir eers ... whew!
Verlede week is die boskaas van ons groot voortuin eindelik weer getem en nou kan ons weer kleiner dinge doen om dit te verfraai soos hoekies skep en plante verskuif waar nodig. Die reusagtige strelitzias is onlangs gesnoei en begin nou blom, en ons geniet die suikerbekkies se bedrywighede met oorgawe! Ons nuwe smal klein tuintjie langs die motorafdakke kom pragtig aan - al die nuwe plante groei verwoed, en ons is dankbaar.
Gisteraand het ons in die Gecko Lounge gesit met as agtergrondskildery die laaste sonstrale wat oor die bome skyn. Die kleurvolle blommetjies in die bakke op die stoep staan kiertsregop en lyk sielsgelukkig - nes ons twee.